Fotbaliștii noii generații vorbesc despre Maradona: "Reușea lucruri cu adevărat extraordinare în teren".
Maradona a fost idolul mai multor generații, dovadă fiind tinerii care îl admiră. Vlad Chiricheș povestește despre cum a ajuns să îl admire pe fotbalist.
Fotbaliștii Generației de Aur au de despre Maradona, cel pe care l-au întâlnit în teren, doar cuvinte de laudă. Dar să vedem ce are de spus și un fotbalist de generație mai tânără. Vlad Chiricheș a povestit pentru Aleph News cum a ajuns "butoiașul atomic" să-i fie idol.Vlad Chiricheș, fotbalist în Serie A: "Când eram tânăr, tatăl meu îmi spunea tot timpul că Maradona e cel mai bun din lume. Pe atunci, nu știam cine a fost Maradona, dar, mai târziu, când am reușit să văd filmulețe și anumite faze din meciurile lui mi-am dat seama că a fost cu adevărat un geniu. Reușea lucruri cu adevărat extraordinare în teren. Am avut apoi norocul și onoarea să joc la echipa unde el a fost un zeu, unde a făcut istorie. Mi-am dat seama de cum am ajuns acolo că Maradona pentru oraș, pentru echipă, pentru tot ce înseamnă Napoli, e cu adevărat un zeu, oamenii îl divinizau. Și văd acum cât de triști, cât de dezamăgiți sunt de pierderea lui".